І гэтае падарожжа ў свет рабінавай паэзіі бясконца сілкавалася-падмацоўвалася самымі разнастайнымі заданнямі для вучняў на выпрацоўку ў іх менавіта аналітычнага чытання, пошукі першапачатковых і нярэдка схаваных сэнсаў, разуменне самабытнасці слова, зваротам да розных тлумачальных слоўнікаў, цытаваннем неверагоднай колькасці крыніц, актыўным выкарыстаннем міжпрадметных сувязей, дэманстрацыяй займальных фактаў у рубрыцы “Гэта цікава”, водгукаў саміх навучэнцаў і… пагружэннямі ва ўласную біяграфію, настойлівымі спробамі дастукацца менавіта да сэрцаў вучняў, знайсці з імі міжасабовы чалавечы кантакт.